# Príloha č. 2 súťažných podkladov

|  |
| --- |
| **Obchodné podmienky/návrh zmluvy** |

# **Rámcová dohoda o poskytovaní čistiacich a upratovacích služieb**

uzatvorená podľa § 83 ods. 1 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ustanovení § 269 ods. 2 a nasl. zákona
č. 513/1991 Zb. Obchodný zákonník v znení neskorších predpisov

(ďalej len „Dohoda“)

Číslo Dohody Objednávateľa: 2025/275

Zmluvné strany:

**Objednávateľ: Slovenská republika zastúpená**

 **Ministerstvom financií Slovenskej republiky**

Sídlo: Štefanovičova 5, 817 82 Bratislava 1, Slovenská republika

V zastúpení: Ing. Vladimír Kešjar, generálny tajomník služobného úradu

IČO: 00151742

IČ DPH: nie je platiteľom DPH

Bankové spojenie: Štátna pokladnica, Radlinského 32, 810 05 Bratislava 15

Číslo účtu: SK59 8180 0000 0070 0000 1400

(ďalej len „Objednávateľ“)

**Poskytovateľ:**

Sídlo:

V zastúpení:

IČO:

DIČ:

IČ DPH:

Bankové spojenie:

Číslo účtu:

Zapísaný:

(ďalej len „Poskytovateľ“)

(ďalej Objednávateľ a Poskytovateľ spolu ako „zmluvné strany“, jednotlivo aj ako „zmluvná strana“)

Objednávateľ a Poskytovateľ sa dohodli na uzatvorení tejto Dohody s nasledovným znením:

**Článok I.**

**Účel Dohody**

1. Táto Dohoda sa uzatvára na účel zabezpečenia čistiacich a upratovacích služieb v administratívnych budovách Objednávateľa na Štefanovičovej ulici č. 5 a Kýčerského ulici č. 1 v Bratislave, a to za podmienok uvedených v tejto Dohode. Zmluvné strany uzatvárajú túto Dohodu v súlade s výsledkom verejného obstarávania na predmet zákazky „Čistiace a upratovacie služby v priestoroch MF SR“. Objednávateľ na obstaranie predmetu tejto Dohody použil postup verejného obstarávania podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a zverejnil oznámenie o vyhlásení verejného obstarávania vo Vestníku verejného obstarávania pod číslom ................
2. Táto Dohoda sa uzatvára s úspešným uchádzačom, ktorý predložil svoju ponuku na základe oznámenia o vyhlásení verejného obstarávania na poskytnutie predmetu zákazky. Zmluvné strany vyhlasujú, že sú spôsobilé túto Dohodu uzatvoriť a plniť záväzky v nej obsiahnuté. Zmluvné strany zároveň vyhlasujú, že všetky vyhlásenia a prílohy pripojené ako podklady pre uzatvorenie tejto Dohody, ako aj doklady a údaje v nich obsiahnuté sú pravdivé a sú účinné pri podpise tejto Dohody v nezmenenej forme.

**Článok II.**

**Predmet Dohody**

1. Predmetom tejto Dohody je záväzok Poskytovateľa poskytovať Objednávateľovi riadne a včas čistiace a upratovacie služby (ďalej ako „služby“, „čistiace a upratovacie služby“ alebo „upratovanie“) v administratívnych, prevádzkových a sociálnych priestoroch nachádzajúcich sa v administratívnych budovách v správe Ministerstva financií SR v Bratislave, ktorých celková rozloha v interiéri je 18 155,20 m2 a v exteriéri 500 m2. Služby sa Poskytovateľ zaväzuje poskytovať podľa podmienok uvedených v tejto Dohode, súťažných podkladoch a ponuke Poskytovateľa ako úspešného uchádzača.
2. Služby sa zaväzuje Poskytovateľ vykonávať v denných, týždenných, mesačných a polročných intervaloch, ako aj v mimoriadnych termínoch podľa požiadavky Objednávateľa (mimoriadne upratovanie). Podrobná špecifikácia predmetu tejto Dohody je uvedená v Opise predmetu zákazky, ktorý tvorí Prílohu č. 1 tejto Dohody.
3. Predmetom tejto Dohody je aj záväzok Poskytovateľa poskytovať služby vlastnými zamestnancami alebo osobami, ktoré sa budú podieľať na plnení tejto Dohody (ďalej len „zamestnanci“).
4. Objednávateľ sa zaväzuje riadne poskytnuté služby prevziať a zaplatiť Poskytovateľovi cenu podľa článku VI. tejto Dohody.

**Článok III.**

**Miesto, termín a spôsob poskytovania služieb**

1. Miestom poskytovania služieb podľa článku II. bod 2.1. tejto Dohody sú priestory v administratívnych budovách Objednávateľa na Štefanovičovej ulici č. 5 a Kýčerského ulici č. 1 v Bratislave.
2. Poskytovateľ sa zaväzuje služby vykonávať v intervaloch podľa Prílohy č. 1 tejto Dohody a podľa potrieb a pokynov Objednávateľa.
3. Polročné upratovanie (jarné a jesenné), bude Poskytovateľ vykonávať v dohodnutých termínoch, v mesiacoch uvedených v Prílohe č. 1 tejto Dohody. Návrh konkrétnych termínov zašle Poskytovateľ
e-mailom kontaktnej osobe Objednávateľa na schválenie. Objednávateľ návrh Poskytovateľa potvrdí
e-mailom alebo určí Poskytovateľovi iný termín, ktorý sa po jeho potvrdení Poskytovateľom stane pre zmluvné strany záväzným.
4. Mimoriadne upratovanie podľa Prílohy č. 1 tejto Dohody bude Poskytovateľ poskytovať na základe písomnej objednávky Objednávateľa, a to v termínoch a rozsahu vopred dohodnutých s Objednávateľom v súlade s článkom II. ods. 2.2. tejto Dohody.
5. Poskytovateľ sa zaväzuje denné čistiace a upratovacie služby vykonávať počas pracovného týždňa vo vyhradenom čase vždy od 18.00 hod. do 22.00 hod. Priestory jedálne môže Poskytovateľ upratovať po predchádzajúcej dohode s Objednávateľom aj v skorších hodinách, najskôr však od 15.00 hod.
6. Týždenné čistiace a upratovacie služby sa Poskytovateľ zaväzuje vykonávať 1 x týždenne (obvykle v piatok) vo vyhradenom čase vždy od 18.00 hod. do 22.00 hod. alebo v sobotu od 08.00 hod. do 18.00 hod.
7. Mesačné čistiace a upratovacie služby sa Poskytovateľ zaväzuje vykonávať 1 x mesačne (obvykle v piatok) vo vyhradenom čase vždy od 18.00 hod. do 22.00 hod. alebo v sobotu od 08.00 hod. do 18.00 hod.

**Článok IV.**

**Povinnosti zmluvných strán**

1. Poskytovateľ sa zaväzuje poveriť na kontrolu plnenia predmetu tejto Dohody jedného vlastného zamestnanca, ktorý bude pracovať priamo v budovách Objednávateľa (ďalej aj „Objektový vedúci“). Objektový vedúci je zodpovedný za dôsledné vedenie a kontrolu poskytovaných služieb v súlade so zmluvne dohodnutými podmienkami. Objektový vedúci je kontaktnou osobou medzi Poskytovateľom a Objednávateľom a súčasne rozdeľuje práce, vykonáva každodennú kontrolu, operatívne rieši vzniknuté problémy súvisiace s realizáciou predmetu tejto Dohody, zastupuje chýbajúcich zamestnancov, resp. osoby podieľajúce sa na plnení predmetu tejto Dohody a zabezpečuje riadne vykonávanie upratovania. Poskytovateľ sa zaväzuje zabezpečiť, že Objektový vedúci bude každý deň preverovať kvalitu upratovania v administratívnych budovách, dodržiavanie harmonogramu prác podľa tejto Dohody, údržbu pracovných prostriedkov a spokojnosť Objednávateľa s vykonávanými prácami; mimo pracovných dní bude tieto činnosti vykonávať ním poverený zástupca. V prípade neprítomnosti Objektového vedúceho sa Poskytovateľ zaväzuje zabezpečiť zastupovanie tohto zamestnanca rovnako kvalifikovanou osobou. Poskytovateľ sa zaväzuje oznámiť zodpovedným zamestnancom Objednávateľa do 3 pracovných dní od nadobudnutia účinnosti tejto Dohody meno a priezvisko, e-mailový a telefonický kontakt na Objektového vedúceho a mená a priezviská zodpovedných zamestnancov Poskytovateľa, ktorých Poskytovateľ poveril plnením podmienok tejto Dohody, a ktorí sa stávajú jeho zástupcami pre operatívny styk s Objednávateľom. Pri zmene Objektového vedúceho musí táto osoba spĺňať minimálne požiadavky na Objektového vedúceho stanovené Objednávateľom ako verejným obstarávateľom vo verejnom obstarávaní, a to v rámci podmienok účasti týkajúcich sa technickej alebo odbornej spôsobilosti. Pre pozíciu Objektového vedúceho nie je možné využívať subdodávateľov, iné osoby, či fyzické osoby, s ktorými má Poskytovateľ uzatvorené dohody o prácach vykonávaných mimo pracovného pomeru.
2. Objednávateľ je oprávnený kedykoľvek prostredníctvom svojich poverených zamestnancov kontrolovať kvalitu a dodržiavanie harmonogramu prác. Ak Objednávateľ zistí nedostatky, oznámi zistený nedostatok Objektovému vedúcemu. V prípade požiadavky Objektového vedúceho bude vykonaná dodatočná obhliadka za jeho prítomnosti. Objednávateľ následne poskytne Poskytovateľovi primeraný čas na odstránenie vád a nedostatkov. Ak Poskytovateľ nedostatok, resp. vadu neodstráni v poskytnutej primeranej lehote, bude takéto opomenutie považované za porušenie tejto Dohody a Objednávateľ môže uplatniť svoje práva v súlade s § 564 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade s touto Dohodou.
3. Pravidelnú kontrolu poskytovaných služieb je povinný vykonávať Objektový vedúci. Pri dennom upratovaní ju vykonáva na dennej báze. Objednávateľ je oprávnený vykonať náhodnú kontrolu poskytovaných služieb kedykoľvek. O vykonanej kontrole a zistených nedostatkoch sa spíše záznam do knihy kontrol a vád, vrátane prijatých opatrení na ich odstránenie. Súčasťou knihy kontrol je aj elektronická komunikácia týkajúca sa kontroly plnenia tejto Dohody a reklamácie uplatnené e-mailom na adresu kontaktnej osoby Poskytovateľa. Poskytovateľ je povinný zabezpečiť, aby sa zistené nedostatky odstránili v dohodnutej lehote a aby sa v budúcnosti neopakovali. V opačnom prípade je to dôvod na uloženie príslušných sankcií podľa článku VIII. tejto Dohody.
4. Poskytovateľ je na účel riadneho plnenia tejto Dohody povinný zabezpečiť:

4.4.1. plnenie tejto Dohody osobami (pričom minimálne jedna osoba musí byť vlastný zamestnanec v zmysle bodu 4.1. tohto článku tejto Dohody a osoba patriaca do skupiny znevýhodnených, zraniteľných, zdravotne postihnutých, či inak vylúčených osôb podľa bodu 4.5.1. tohto článku tejto Dohody), ktoré budú písomne oboznámené a zaviazané dodržiavať ustanovenia a pravidlá vstupu tretích strán v objektoch Objednávateľa,

* + 1. na vlastné náklady a nebezpečenstvo všetko technické vybavenie, čistiace a dezinfekčné prostriedky (okrem toaletného papiera, tekutého mydla a papierových utierok na ruky),
		2. technické vybavenie a pomocný materiál (vysávače, umývacie automaty podlahy, metly, mopy, vedrá, utierky, prachovky a pod.),
		3. jednotné ošatenie osôb vykonávajúcich upratovanie, vyhovujúce hygienickým a estetickým kritériám a identifikačný preukaz Poskytovateľa služby, ktorý budú tieto osoby nosiť nepretržite počas pohybu v priestoroch Objednávateľa na viditeľnom mieste (ošatení),
		4. dostatočné množstvo vhodných ekologických čistiacich prostriedkov s ohľadom na typ ošetrovaného povrchu, ako aj na požiadavky na manipuláciu s nimi a ich uskladnenie v súlade s príslušnými právnymi predpismi a technickými normami,
		5. používanie ekologických čistiacich prostriedkov a príslušenstva so zníženým negatívnym vplyvom na životné prostredie v súlade s bodom 1.3 a 1.4 Ďalšie požiadavky na plnenie Prílohy č. 1 tejto Dohody; keďže Poskytovateľ sa zaväzuje do 10 kalendárnych dní odo dňa účinnosti tejto Dohody predložiť úplný zoznam univerzálnych čistiacich a sanitárnych čistiacich prostriedkov, ktoré použije na upratovanie spolu s príslušnou dokumentáciou. Pri zmene prostriedkov uvedených v zozname, je Poskytovateľ povinný predložiť kontaktnej osobe Objednávateľa aktuálny zoznam. Tým nie je dotknuté právo Objednávateľa kedykoľvek počas plnenia tejto Dohody vyžiadať si od Poskytovateľa aktuálny zoznam čistiacich a sanitárnych prostriedkov,
		6. energeticky úsporné technické vybavenie a príslušenstvo v súlade s bodom 1.5 a 1.6 Ďalšie požiadavky na plnenie Prílohy č.1 tejto Dohody.
	1. Poskytovateľ je ďalej povinný:
		1. do 10 kalendárnych dní odo dňa účinnosti tejto Dohody predložiť čestné vyhlásenie o bezúhonnosti všetkých zamestnancov, ktorí sa budú podieľať na plnení tejto Dohody, pričom Poskytovateľ súčasne uvedie osobu patriacu do skupiny znevýhodnených, zraniteľných, zdravotne postihnutých, či inak vylúčených osôb, podľa bodu 2. Ďalšie požiadavky na plnenie Prílohy č. 1 tejto Dohody, o týchto skutočnostiach na vyzvanie Objednávateľa, Poskytovateľ bez zbytočného odkladu predloží hodnoverný dôkaz,
		2. dodržiavať a zabezpečiť dodržiavanie všeobecne záväzných právnych predpisov, predpisov bezpečnosti a ochrany zdravia pri práci (ďalej len „BOZP“) a požiarnej ochrany (ďalej len „PO“), predpisov hygienických a technických noriem, pričom zodpovedá za všetky škody spôsobené ich nedodržaním. Poskytovateľ sa zaväzuje dodržiavať všetky zásady bezpečnosti a požiarnej ochrany pri práci podľa špecifík jednotlivých pracovísk Objednávateľa,
		3. pred začatím poskytovania služieb vyplývajúcich z tejto Dohody zúčastniť sa poučenia o miestnych pomeroch z hľadiska BOZP a PO, ktoré vykoná na to určený zástupca Objednávateľa. Poskytovateľ je povinný zabezpečiť, aby sa všetky osoby, ktoré sa podieľajú na plnení tejto Dohody zúčastnili predmetného poučenia; uvedenú povinnosť je Poskytovateľ povinný vykonať pri každej zmene osôb podieľajúcich sa na plnení tejto Dohody,
		4. do 10 kalendárnych dní odo dňa účinnosti tejto Dohody v súlade s bodom 1.12 Ďalšie požiadavky na plnenie Prílohy č. 1 tejto Dohody preukázať odbornú prípravu (školenie) zamestnancov, ktorými bude zabezpečovať plnenie predmetu tejto Dohody, a to internými alebo externými školiteľmi, ktorá zahŕňa environmentálne aspekty,
		5. v prípade zmeny zamestnancov obratom oznámiť túto zmenu a doručiť Poskytovateľovi čestné vyhlásenie, že noví zamestnanci spĺňajú podmienky požadované v súťažných podkladoch, ako aj požiadavky uvedené v tomto článku tejto Dohody; tým nie je dotknuté právo Objednávateľa kedykoľvek požiadať Poskytovateľa o predloženie hodnoverného dôkazu o týchto skutočnostiach,
		6. v prípade výpadku zamestnancov, resp. osôb podieľajúcich sa na plnení tejto Dohody (práceneschopnosť, čerpanie dovolenky, ukončenie pracovného pomeru a iné výpadky) zabezpečiť, aby boli bez obmedzenia k dispozícii náhradní zamestnanci, resp. náhradné osoby, ktoré zabezpečia riadne plnenie tejto Dohody, a to bez časového omeškania a v požadovanej kvalite,
		7. triediť odpad v súlade s odpadovou politikou Objednávateľa a za týmto účelom využívať vyhradené nádoby na triedený odpad a súčasne zabezpečiť plnenie tejto Dohody v súlade s bodom 1.9 Ďalšie požiadavky na plnenie Prílohy č. 1 tejto Dohody,
		8. plniť všetky povinnosti a vykonať všetky potrebné opatrenia na odstránenie nedostatkov zaznamenaných v knihe kontrol podľa tejto Dohody.
1. Vykonávanie mimoriadneho upratovania sa Poskytovateľ zaväzuje zabezpečiť na základe písomnej objednávky Objednávateľa. Predbežnú objednávku rozsahu prác môže Objednávateľ zaslať Poskytovateľovi e-mailom. Po dohode s Poskytovateľom na termíne a rozsahu poskytnutia služieb Objednávateľ vystaví a doručí Poskytovateľovi záväznú písomnú objednávku.
2. Objednávateľ je povinný:
	* 1. sprístupniť Poskytovateľovi priestory v dohodnutých termínoch a časoch a vytvoriť Poskytovateľovi podmienky na vykonávanie dohodnutých služieb. Ak by Objednávateľ prístup do predmetných priestorov nezabezpečil, nie je Poskytovateľ povinný vykonať požadované služby v nesprístupnených priestoroch,
		2. zabezpečiť dodávku potrebného množstva elektrickej energie, studenej a teplej vody. Náklady na vodu a elektrickú energiu, ktoré vznikajú pri výkone upratovania, hradí Objednávateľ,
		3. zabezpečiť dostatočné množstvo kontajnerov na odpad vynášaný z administratívnych budov Objednávateľa a jeho následnú likvidáciu. Objednávateľ sa zaväzuje zabezpečiť pravidelné vyprázdňovanie kontajnerov,
		4. vytvoriť Poskytovateľovi podmienky na bezpečné a účelné poskytovanie upratovania pri používaní príslušných prístrojov a ich efektívnom zaradení do pravidelnej prevádzky;
		5. poskytnúť Poskytovateľovi potrebnú súčinnosť, ktorú možno objektívne požadovať na to, aby došlo k riadnemu plneniu predmetu tejto Dohody (napr. odovzdať kľúče a oboznámiť zamestnancov Poskytovateľa, resp. osoby podieľajúce sa na plnení tejto Dohody s „kľúčovým poriadkom“),
		6. plne akceptovať riadiaco-organizačnú právomoc Poskytovateľa vo vzťahu k jeho zamestnancom, resp. osobám podieľajúcim sa na plnení tejto Dohody,
		7. zabezpečiť povolenie na vstup zamestnancov Poskytovateľa, resp. osôb podieľajúcich sa na plnení predmetu tejto Dohody do priestorov Objednávateľa v dohodnutom čase. Zamestnanci Poskytovateľa, resp. osoby podieľajúce sa na plnení tejto Dohody, majú právo vstúpiť do administratívnych budov Objednávateľa iba na základe vopred udeleného súhlasu Objednávateľa a vypracovaného zoznamu osôb, ktorý Poskytovateľ predloží Objednávateľovi do 5 pracovných dní od nadobudnutia účinnosti tejto Dohody.
3. Zmluvné strany sú povinné najneskôr do 3 pracovných dní po nadobudnutí účinnosti tejto Dohody navzájom si oznámiť kontaktné údaje, t. j. mená a priezviská, telefonické kontakty, e-mailové adresy vecne príslušných zamestnancov (osôb oprávnených konať v danej veci) na účely zabezpečenia plnenia vyplývajúceho z tejto Dohody.
4. Objednávateľ a Poskytovateľ zabezpečia vedenie knihy vád a škôd, do ktorej budú zamestnanci Poskytovateľa zapisovať poškodenia, nefunkčnosť, resp. vady v budovách zistené pri výkone služieb, brániace alebo sťažujúce riadne plnenie tejto Dohody. Kniha bude k dispozícii počas pracovnej doby u kontaktnej osoby Objednávateľa. Objednávateľ sa zaväzuje odstrániť tieto vady v primeranej lehote v závislosti od ich rozsahu.
5. Objednávateľ a Poskytovateľ budú viesť aj knihu kontrol, trvale prístupnú u kontaktnej osoby Objednávateľa v súlade s článkom IV. bod 4.3. tejto Dohody, ktorej súčasťou bude tiež elektronická komunikácia vo veci kontroly plnenia tejto Dohody a prípadných reklamácií Objednávateľa.

**Článok V.**

**Kontaktné údaje a doručovanie**

1. Zmluvné strany sa dohodli, že bežná komunikácia (napr. komunikácia týkajúca sa organizačných záležitosti, kontroly plnenia Poskytovateľa, podkladov pre fakturáciu a pod.) bude vykonávaná prostredníctvom e-mailu.
2. Komunikácia zmluvných strán, ktorá má povahu právneho úkonu (napr. komunikácia týkajúca sa platnosti alebo účinnosti tejto Dohody, jej zániku či zmeny, uplatnenia zmluvnej pokuty a pod.) bude na základe tejto Dohody zmluvných strán vykonávaná písomne formou doporučenej listovej zásielky prostredníctvom poštovej služby alebo kuriérskej služby alebo formou doručenia do elektronickej schránky zmluvnej strany alebo osobne. Ak sa písomnosť doručovaná formou listovej zásielky vráti odosielateľovi ako nedoručiteľná z akýchkoľvek dôvodov, za deň jej doručenia sa považuje deň vrátenia zásielky odosielateľovi, pričom písomnosť spôsobuje právne následky, aj keď sa adresát o jej obsahu nedozvedel.
3. V prípade doručovania písomností hodnoverne elektronicky prostredníctvom elektronickej schránky zmluvnej strany zriadenej na portáli Slovensko.sk, nejde o výkon verejnej moci, iba o využívanie existujúcich technických prostriedkov vhodných na komunikáciu. V prípade doručovania do elektronickej schránky zmluvnej strany prostredníctvom Ústredného portálu verejnej správy podľa predchádzajúcej vety sa za deň doručenia písomnosti považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej zmluvnej strany, a to aj vtedy, ak sa adresát o tom nedozvedel.
4. Objednávateľ a Poskytovateľ sa zaväzuje bezodkladne písomne oznámiť druhej zmluvnej strane akúkoľvek zmenu svojich údajov uvedenú v záhlaví tejto Dohody (najmä obchodného mena, názvu, sídla, právnej formy, zástupcov/štatutárnych orgánov alebo spôsobu ich konania, kontaktných zamestnancov), ako aj kontaktných údajov zamestnancov, na ktoré sa táto Dohoda odvoláva, a to bez potreby uzatvorenia dodatku k tejto Dohode.
5. Požiadavky operatívneho charakteru na vykonávanie predmetu tejto Dohody budú telefonicky oznamované Objektovému vedúcemu Poskytovateľa a zodpovednej osoby Objednávateľa a následne potvrdené
e-mailom.
6. Fikcia doručenia sa neuplatní pri doručovaní oznámenia o odstúpení od tejto Dohody alebo vypovedania tejto Dohody.
7. Kontaktná osoba za Poskytovateľa je: ........, tel. číslo: +......,. e-mail: XXXXX.
8. Kontaktná osoba za Objednávateľa je:........, tel. číslo: +........, e-mail: XXXXX.
9. Zmenu kontaktnej osoby Poskytovateľa alebo zmenu kontaktnej osoby Objednávateľa si oznámia zmluvné strany bezodkladne, najneskôr však 5 pracovných dní pred dňom predmetnej zmeny.

**Článok VI.**

**Cena a platobné podmienky**

1. Cena za poskytnutie Služieb je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov. Do ceny Služieb sú zahrnuté všetky výdavky Poskytovateľa vzniknuté v súvislosti s poskytnutím Služieb.
2. Ceny za Služby sú uvedené v Prílohe č. 5 tejto Dohody. Uvedené ceny sú maximálne a je ich možné zmeniť len formou písomného dodatku v súlade s podmienkami upravenými v zákone, okrem zmeny ceny v dôsledku legislatívnej zmeny sadzby DPH podľa bodu 6.3. tohto článku tejto Dohody.
3. Maximálna cena predmetu tejto Dohody, ktorá súčasne tvorí celkový finančný limit tejto Dohody za celú dobu plnenia je ......... eur bez DPH, čo pri 23 % DPH .......... eur predstavuje sumu ....... eur vrátane DPH. Pri fakturácii bude Poskytovateľom uplatnená zákonom stanovená sadzba DPH. Objednávateľ neposkytuje preddavok na plnenie predmetu tejto Dohody. Súčasne zmluvné strany berú na vedomie a výslovne s tým súhlasia, že Poskytovateľ je povinný pri vystavení faktúry pripočítať k základu dane bez DPH vždy aktuálne platnú sadzbu DPH, ktorej výška sa môže počas trvania tejto Dohody zmeniť novelou zákona
č. 222/2004 Z. z. o dani z pridanej hodnoty v znení neskorších predpisov, čo môže mať vplyv na zmenu celkovej zmluvnej ceny. Táto zmena sa vykoná automaticky bez potreby uzavretia písomného dodatku k tejto Dohode.
4. Dohodnutú cenu za riadne poskytnuté Služby Objednávateľ uhradí Poskytovateľovi na základe predloženej faktúry, ktorá spĺňa náležitosti účtovného dokladu podľa zákona č. 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude protokol, resp. iný doklad podľa charakteru poskytovaných Služieb podpísaný/á poverenými zástupcami oboch zmluvných strán.
5. Faktúra za poskytnuté Služby je splatná do 30 kalendárnych dní odo dňa doručenia faktúry do sídla Objednávateľa. Poskytovateľovi vzniká právo vystaviť faktúru až po podpise preberacieho protokolu oboma zmluvnými stranami.
6. Faktúru za poskytnuté Služby Poskytovateľ vystaví najneskôr do 15 kalendárnych dní odo dňa podpisu protokolu Objednávateľom k poskytnutým Službám. Faktúry sú doručované takto:
7. elektronicky e-mailom vo formáte PDF na adresu elektronickej pošty: podatelna@mfsr.sk. Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre podľa bodu 6.4. tejto Dohody sa nesmú odosielať ako samostatný súbor, ale musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu; z dôvodu dodržiavania pravidiel kybernetickej bezpečnosti budú zamietnuté alebo
8. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre podľa bodu 6.4. tejto Dohody sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB,
9. spôsobom podľa zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „Zákon o elektronickej fakturácii“) po zriadení informačného systému elektronickej fakturácie (ďalej len „Fakturačný systém“). Zmluvné strany berú na vedomie, že po zriadení Fakturačného systému bude možné doručovať faktúry Objednávateľovi výlučne spôsobom podľa bodu 6.6.2. alebo 6.6.3. tejto Dohody. V prípade, ak Poskytovateľ vystaví a doručí Objednávateľovi faktúru v súlade so zákonom o elektronickej fakturácii, musí mať takto vystavená faktúra všetky náležitosti v súlade s § 2 ods. 2 Zákona o elektronickej fakturácii.
10. Neúplne alebo nesprávne vystavenú faktúru je Objednávateľ oprávnený v lehote splatnosti stornovať a doručiť Poskytovateľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v bode 6.6. tohto článku tejto Dohody a plynie u nej nová 30-dňová lehota splatnosti. Platobná povinnosť Objednávateľa sa považuje za splnenú v deň pripísania finančnej sumy na účet Poskytovateľa, za podmienky správnych náležitostí vystaveného daňového dokladu.
11. Poskytovateľ súhlasí, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty v znení neskorších predpisov a neoznámil Finančnému riaditeľstvu SR svoj bankový účet uvedený v identifikačných údajoch Poskytovateľa, Objednávateľ nie je povinný Poskytovateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Objednávateľ v omeškaní s úhradou faktúry. Poskytovateľ je povinný oznámiť Objednávateľovi akúkoľvek zmenu, doplnenie alebo zrušenie týkajúce sa bankového účtu uvedeného v identifikačných údajoch Poskytovateľa.
12. Zmluvné strany sa dohodli, že v prípade, ak sa Poskytovateľ, ktorý v čase uzavretia tejto Dohody nie je platiteľom DPH, stane po uzavretí tejto Dohody platiteľom DPH, celková cena za poskytnuté Služby, ako aj jednotkové ceny za poskytnuté Služby podľa tejto Dohody sa budú považovať za ceny s DPH odo dňa, kedy sa Poskytovateľ stane platiteľom DPH.
13. Poskytovateľ je oprávnený požiadať Objednávateľa o zmenu jednotkových cien poskytovaných Služieb uvedených v Prílohe č. 5 tejto Dohody formou písomného dodatku k tejto Dohode, a to podľa § 18 ods. 1 písm. a) zákona jedenkrát ročne z dôvodu rastu spotrebiteľských cien (inflácie), ak miera inflácie meraná indexom spotrebiteľských cien, zverejnená Štatistickým úradom SR, presiahla oproti predchádzajúcemu roku v priemere 7 %. V prípade, ak spotrebiteľská inflácia prevyšuje rast priemernej mzdy v hospodárstve, tak je Poskytovateľ oprávnený žiadať o úpravu ceny len v hodnote rastu priemernej mzdy v hospodárstve. S prihliadnutím na dátum účinnosti tejto Dohody prvé zvýšenie jednotkových cien môže byť účinné od 01. 02. 2027.
14. Podľa § 369a Obchodného zákonníka Objednávateľ, ktorý je v omeškaní so splnením peňažného záväzku alebo jeho časti, je povinný platiť z nezaplatenej sumy úroky z omeškania v sadzbe podľa § 369 ods. 2 Obchodného zákonníka a v nadväznosti na nariadenie vlády č. 21/2013 Z. z., ktorým sa vykonávajú niektoré ustanovenia Obchodného zákonníka, ak ho o to Poskytovateľ požiada. V súlade s ustanovením § 369b Obchodného zákonníka má Poskytovateľ nárok na náhradu škody spôsobenej omeškaním so splnením peňažného záväzku Objednávateľa, len ak táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky alebo ich súčtom.

**Článok VII.**

**Subdodávatelia a register partnerov verejného sektora**

* 1. Poskytovateľ, za podmienok dohodnutých v tejto Dohode, má právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie tejto Dohody v súlade s § 41 ods. 8 zákona a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite. Poskytovateľ zodpovedá Objednávateľovi za to, že jeho subdodávateľ spĺňa podmienky účasti podľa § 32 ods. 1 písm. e) zákona.
	2. V prípade, že Poskytovateľ má v čase uzavretia tejto Dohody uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na poskytovaní predmetu Dohody, je povinný pri podpise tejto Dohody písomne predložiť zoznam subdodávateľov, ktorý tvorí neoddeliteľnú súčasť tejto Dohody ako Príloha č. 2 a obsahuje údaje v nasledovnom rozsahu:
		1. názov alebo obchodné meno subdodávateľa, resp. meno a priezvisko,
		2. adresa jeho sídla alebo pobytu,
		3. IČO alebo dátum narodenia, ak nebolo pridelené IČO,
		4. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
		5. podiel zákazky v %, ktorý má v úmysle zadať subdodávateľom a predmet subdodávok.
	3. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
	4. Poskytovateľ je oprávnený zmeniť alebo doplniť subdodávateľa počas trvania tejto Dohody. Poskytovateľ je povinný predložiť Objednávateľovi písomné oznámenie o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 7.2. tohto článku tejto Dohody. Akúkoľvek zmenu subdodávateľa, ktorá predstavuje zmenu Prílohy č. 2 tejto Dohody, musí Poskytovateľ písomne oznámiť Objednávateľovi 15 kalendárnych dní pred dňom zmeny alebo doplnení subdodávateľa. Zmena alebo doplnenie subdodávateľa podlieha súhlasu zo strany Objednávateľa. Na základe dohody zmluvných strán sa v prípade zmeny subdodávateľa Poskytovateľa nevyžaduje uzavretie dodatku k tejto Dohode.
	5. Objednávateľ je oprávnený požiadať Poskytovateľa, aby nahradil subdodávateľa, ak má zmenený/nový subdodávateľ sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike podľa § 41 ods. 2 zákona. Poskytovateľovi sa zakazuje použiť na plnenie tejto Dohody subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) zákona. Poskytovateľ sa zaväzuje písomne oznámiť Objednávateľovi návrh nového subdodávateľa a údaje o novom subdodávateľovi v rozsahu podľa bodu 7.2. tohto článku tejto Dohody v dostatočnom časovom predstihu, najneskôr však 5 pracovných dní pred dňom, v ktorom subdodávateľ začne plnenie.
	6. Porušenie povinností vyplývajúcich z bodov 7.3., 7.4. a 7.5. tohto článku tejto Dohody sa považuje za podstatné porušenie tejto Dohody.
	7. Poskytovateľ vyhlasuje, že je ku dňu podpísania tejto Dohody zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“) a tiež každý jemu známy subdodávateľ v ktoromkoľvek rade, ktorý je partnerom verejného sektora, je zapísaný v registri partnerov verejného sektora. Ďalej Poskytovateľ vyhlasuje, že ku dňu podpísania tejto Dohody má ako partner verejného sektora alebo má osoba, ktorá plní povinnosti oprávnenej osoby pre Poskytovateľa podľa Zákona o RPVS (ďalej len „oprávnená osoba“), splnené všetky povinnosti, ktoré pre Poskytovateľa ako partnera verejného sektora alebo pre oprávnenú osobu vyplývajú zo Zákona o RPVS a konečným užívateľom výhod nie je verejný funkcionár vymedzený v § 11 ods. 1 písm. c) zákona. Zmluvné strany sa dohodli, že ak sa vyhlásenia podľa tohto bodu tejto Dohody ukážu ako nepravdivé, Objednávateľ nie je v omeškaní s plnením podľa tejto Dohody až do splnenia povinnosti Poskytovateľa, resp. oprávnenej osoby.
	8. Poskytovateľ, jeho subdodávatelia v súlade s § 2 ods. 5 písm. e) zákona a subdodávatelia podľa § 2 ods. 1 písm. a) bod 7 Zákona o RPVS, musia byť zapísaní do registra partnerov verejného sektora počas celej doby trvania ich účasti na plnení tejto Dohody. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o RPVS. Porušenie tejto povinnosti sa považuje za podstatné porušenie tejto Dohody.
	9. Počas trvania tejto Dohody je Poskytovateľ oprávnený zmeniť subdodávateľa výlučne v súlade s bodmi 7.3. a 7.4. tohto článku tejto Dohody, pričom je povinný rešpektovať najmä nasledovné pravidlá:
		1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS, ak to uvedený právny predpis predpokladá,
		2. nemá sídlo v treťom štáte podľa § 10 ods. 4 zákona,
		3. ktorého konečným užívateľom výhod nie je verejný funkcionár vymedzený v § 11 ods. 1 písm. c) zákona,
		4. subdodávateľ, ktorého sa týka návrh na zmenu, musí byť schopný realizovať príslušnú časť predmetu tejto Dohody v rovnakej kvalite, ako pôvodný subdodávateľ,
		5. Poskytovateľ oznámi Objednávateľovi návrh na zmenu subdodávateľa.
	10. Poskytovateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora podľa Zákona o RPVS.
	11. Objednávateľ má právo odstúpiť od tejto Dohody z dôvodov uvedených v § 15 ods. 1 Zákona o RPVS. Objednávateľ nie je v omeškaní a nie je povinný plniť, čo mu ukladá táto Dohoda, ak nastanú dôvody podľa § 15 ods. 2 Zákona o RPVS. Táto Dohoda zaniká doručením oznámenia o odstúpení od tejto Dohody. Riadne poskytnuté plnenia, vzájomne poskytnuté do dňa odstúpenia od tejto Dohody, si zmluvné strany ponechajú; tým nie je dotknutý nárok Poskytovateľa na odplatu za riadne dodané plnenie podľa tejto Dohody.
	12. Objednávateľ je oprávnený od tejto Dohody odstúpiť aj v prípade, ak nastane niektorý z dôvodov, uvedený v § 19 ods. 1 písm. a) až f), ods. 2 a ods. 3 zákona, a to po uplynutí 30 kalendárnych dní odo dňa, keď táto skutočnosť nastala, ak táto skutočnosť stále trvá.
	13. Objednávateľ má právo na zmluvnú pokutu v sume 500,00 eur, ak Poskytovateľ porušil alebo riadne a úplne nevykonal povinnosť týkajúcu sa subdodávateľov uvedenú v bodoch 7.3. a 7.4. tohto článku tejto Dohody.
	14. Objednávateľ je oprávnený požadovať od Poskytovateľa zmluvnú pokutu vo výške 500,00 eur za každý deň existencie dôvodu vzniku práva na odstúpenie od tejto Dohody podľa § 15 ods. 1 Zákona o RPVS, resp. § 19 ods. 3 zákona. Právo Objednávateľa na zmluvnú pokutu podľa predchádzajúcej vety zaniká, ak Objednávateľ odstúpi od tejto Dohody v súlade s § 15 ods. 1 Zákona o RPVS, resp. podľa § 19 ods. 3 zákona.
	15. Na subdodávateľov sa vzťahuje povinnosť strpieť výkon finančnej kontroly a auditu súvisiacich s plnením podľa tejto Dohody, obdobne ako na Poskytovateľa, pričom Poskytovateľ sa zaväzuje túto povinnosť subdodávateľov výslovne uviesť v písomnej zmluve uzatvorenej s každým subdodávateľom Poskytovateľa.

**Článok VIII.**

**Sankcie a zmluvné pokuty**

1. Poskytovateľ sa zaväzuje zaplatiť Objednávateľovi zmluvnú pokutu vo výške 0,05 % z ceny uvedenej v Prílohe č. 5 tejto Dohody za konkrétnu službu, resp. z ceny konkrétnej služby uvedenej v príslušnej objednávke, a to za každý, aj začatý kalendárny deň omeškania v prípade, že túto službu neposkytol včas, t. j. v termíne dohodnutom podľa tejto Dohody alebo príslušnej objednávky. Za služby, ktoré neboli poskytnuté riadne (t. j. neboli poskytnuté v požadovanom rozsahu alebo v požadovanej kvalite), sa Poskytovateľ zaväzuje zaplatiť Objednávateľovi zmluvnú pokutu vo výške 100,00 eur, a to osobitne za každú službu, ktorá nebola poskytnutá riadne. Za porušenie akejkoľvek povinnosti Poskytovateľa, uvedenej v článku IV. tejto Dohody sa Poskytovateľ zaväzuje zaplatiť Objednávateľovi zmluvnú pokutu vo výške 100,00 eur, a to osobitne za každé porušenie povinnosti. Zmluvnú pokutu je možné ukladať aj opakovane.
2. Poskytovateľ sa zaväzuje zaplatiť Objednávateľovi všetky výdavky, ktoré Objednávateľovi preukázateľne vzniknú v súvislosti s neposkytnutím riadne objednanej služby, ak Poskytovateľ neposkytol objednanú službu uvedenú v schválenej cenovej ponuke riadne a ani v náhradnej lehote určenej Objednávateľom a Objednávateľ zabezpečil náhradné plnenie predmetu tejto Dohody prostredníctvom inej osoby. Poskytovateľ sa zaväzuje uhradiť výdavky podľa predchádzajúcej vety na základe faktúry Objednávateľa, ku ktorej budú pripojené fotokópie príslušných účtovných dokladov.
3. V prípade, že zamestnanci Poskytovateľa alebo osoby podieľajúce sa na plnení tejto Dohody za Poskytovateľa pri vykonávaní služieb preukázateľne poškodia horizontálne žalúzie na presklených plochách Objednávateľa, je Poskytovateľ povinný za každé jedno poškodenie (roztrhnutie vodiaceho lanka a/alebo ovládacieho lanka, čiastočné poškodenie lamiel, iné poškodenie drobného rozsahu, ktorého hodnota nepresiahne 30,00 eur s DPH) zaplatiť zmluvnú pokutu vo výške 5,00 eur.
4. V súlade s § 369a Obchodného zákonníka má Poskytovateľ právo uplatniť si voči Objednávateľovi úroky z omeškania v sadzbe podľa § 369 ods. 2 Obchodného zákonníka.
5. Zmluvnú pokutu uhradí Poskytovateľ na základe písomnej výzvy Objednávateľa najneskôr do 10 pracovných dní odo dňa doručenia výzvy na jej úhradu Poskytovateľovi.
6. Uplatnením zmluvných sankcií sa zmluvné strany nezbavujú práva na uplatnenie náhrady škody alebo ujmy prevyšujúcej výšku zmluvnej pokuty.
7. Zmluvné strany považujú určenie zmluvných pokút podľa tejto Dohody za primerané a dostatočne určité.
8. Zmluvné pokuty podľa tejto Dohody je Objednávateľ oprávnený uložiť Poskytovateľovi aj opakovane. Zaplatením zmluvnej pokuty sa Poskytovateľ nezbavuje splniť si povinnosť, ktorá bola zabezpečená zmluvnou pokutou.

**Článok IX.**

**Zodpovednosť za škodu**

1. Poskytovateľ zodpovedá za škodu, ktorá vznikne Objednávateľovi alebo tretej osobe v dôsledku porušenia jeho povinností vyplývajúcich z tejto Dohody alebo v dôsledku porušenia všeobecne záväzných právnych predpisov a technických noriem Poskytovateľom, jeho zamestnancami, resp. jeho subdodávateľom.
2. V prípade vzniku škody porušením povinností vyplývajúcich z tejto Dohody ktorejkoľvek zmluvnej strane, má druhá strana nárok na náhradu vzniknutej škody.
3. Poskytovateľ vyhlasuje, že má uzavreté poistenie zodpovednosti za škodu spôsobenú tretím osobám v súvislosti s jeho činnosťou a prevádzkou. Toto poistenie sa Poskytovateľ zaväzuje udržiavať v platnosti po celý čas platnosti a účinnosti tejto Dohody. Poskytovateľ je povinný do 3 kalendárnych dní odo dňa doručenia žiadosti Objednávateľa na predloženie potvrdenia o tomto poistení preukázať Objednávateľovi existenciu uvedeného poistenia. V prípade, že Poskytovateľ poruší svoju povinnosť mať uzatvorené poistenie zodpovednosti za škodu spôsobenú tretím osobám v súvislosti s jeho činnosťou a prevádzkou po celý čas platnosti a účinnosti tejto Dohody a/alebo Poskytovateľ v lehote 3 kalendárnych dní odo dňa doručenia žiadosti Objednávateľa na predloženie potvrdenia o tomto poistení, existenciu poistenia Objednávateľovi nepreukáže, uvedené sa považuje za podstatné porušenie tejto Dohody a Objednávateľ má právo od tejto Dohody odstúpiť.
4. Poskytovateľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných zamestnancov a tretích osôb počas celého priebehu poskytovania služieb, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Poskytovateľ je povinný dodržiavať všetky predpisy, normy, vyhlášky a zákony tykajúce sa BOZP a PO, ako aj iných všeobecne záväzných právnych predpisov.

**Článok X.**

**Mlčanlivosť**

* 1. Poskytovateľ sa zaväzuje zachovávať mlčanlivosť o všetkých skutočnostiach a informáciách, o ktorých sa dozvedel pri plnení povinností vyplývajúcich z tejto Dohody, pokiaľ ho Objednávateľ v konkrétnom prípade tejto povinnosti písomne nezbaví, a to aj po ukončení platnosti tejto Dohody. Poskytovateľ sa zaväzuje zabezpečiť poučenie zamestnancov, plniacich jeho záväzky podľa tejto Dohody, o povinnosti mlčanlivosti, ktorá trvá aj po ukončení platnosti tejto Dohody. Za informáciu podliehajúcu ustanoveniam tohto bodu nebude považovaná taká informácia, ktorá je už verejne známa, resp. je verejne dostupná a informácia, ktorú je Objednávateľ povinný v danom čase zverejniť alebo sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	2. Poskytovateľ sa zaväzuje zabezpečiť, že všetky osoby prostredníctvom ktorých plní svoj zmluvný záväzok budú oboznámené s Pravidlami prístupu tretích strán (ďalej len „pravidlá“), ktoré tvoria Prílohu č. 3 tejto Dohody. Poskytovateľ vyhlasuje, že bol s pravidlami riadne oboznámený a zaväzuje sa ich dodržiavať v plnom rozsahu. Poskytovateľ zodpovedá v plnom rozsahu za dodržiavanie pravidiel všetkými osobami, prostredníctvom ktorých zabezpečí plnenie svojho zmluvného záväzku podľa tejto Dohody.
	3. Zamestnanci Zhotoviteľa sú viazaní mlčanlivosťou ohľadom všetkých skutočností, o ktorých sa dozvedeli v súvislosti s vykonávaním Diela v mieste plnenia v budove Objednávateľa. Zamestnanci Zhotoviteľa nesmú nahliadať do písomností, ani do žiadnych iných databáz, informačných zdrojov a nosičov informácií v budovách Objednávateľa. Zamestnanci Zhotoviteľa nesmú používať kancelársku techniku, telefóny a iné vybavenie kancelárií v budovách Objednávateľa.
	4. Záväzok mlčanlivosti a ochrana údajov, ktoré podliehajú zákonu č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov (ďalej len „zákon o ochrane utajovaných skutočností“), sa riadi týmto zákonom aj po ukončení platnosti tejto Dohody. Záväzok mlčanlivosti a ochrana údajov môže podliehať ďalším všeobecne záväzným právnym predpisom Slovenskej republiky, resp. právnym aktom Európskej únie. Pre prípad, že informácie poskytnuté pri plnení tejto Dohody takým právnym predpisom podliehajú, zaväzujú sa zmluvné strany také právne predpisy dodržiavať.
	5. Poskytovateľ je povinný poučiť svojich zamestnancov a subdodávateľov pred realizáciou predmetu tejto Dohody, že informácie, ktoré bude možné pri výkone činností získať, sú dôverné.
	6. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.
	7. Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť zverejniť alebo sprístupniť dôvernú informáciu alebo jej časť druhej zmluvnej strany. O vzniku takejto povinnosti sa budú zmluvné strany vzájomne informovať bez zbytočného odkladu.
	8. Ustanovenia predchádzajúcich bodov 10.1. až 10.7. tohto článku tejto Dohody sú platné aj po dobe jej platnosti, a to až do doby, kedy informácie sa stanú verejne známymi.

**Článok XI.**

**Protikorupčná doložka**

* 1. Poskytovateľ sa pri plnení svojho zmluvného záväzku podľa tejto Dohody zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov v znení neskorších predpisov.
	2. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu tejto Dohody neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary alebo pohostenia zamestnancovi Objednávateľa za účelom ovplyvňovať konanie takejto osoby v jej funkcii s využitím odmeňovania alebo navádzania k nekorektnému výkonu príslušnej funkcie alebo činnosti akoukoľvek osobou za účelom získania alebo udržania výhody pri podnikateľskej činnosti.
	3. Pokiaľ všeobecne záväzné právne predpisy neustanovujú inak, Poskytovateľ sa zaväzuje bez zbytočného odkladu oznámiť primeranou formou zástupcovi Objednávateľa akékoľvek podozrenie na porušenie akéhokoľvek ustanovenia tohto článku tejto Dohody a byť súčinný pri dôkladnom vyšetrení takéhoto podozrenia.
	4. V prípade porušenia ktoréhokoľvek z vyššie uvedených ustanovení tohto článku tejto Dohody Poskytovateľom (uvedené sa považuje za podstatné porušenie zmluvných povinností) je Objednávateľ oprávnený, aj bez predchádzajúceho upozornenia, odstúpiť od tejto Dohody s uvedením dôvodu odstúpenia, a to s účinnosťou odo dňa doručenia oznámenia o odstúpení od tejto Dohody Poskytovateľovi bez toho, aby Poskytovateľovi vznikol akýkoľvek nárok zo zodpovednosti za odstúpenie Objednávateľa od tejto Dohody.
	5. Poskytovateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Poskytovateľ Objednávateľa v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí výdavky vzniknuté v priamej príčinnej súvislosti s porušením tohto článku tejto Dohody.

**Článok XII.**

**Medzinárodné sankcie**

* 1. Poskytovateľ podpisom tejto Dohody výslovne vyhlasuje, že nepatrí k osobám uvedeným v Prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom podľa vykonávacieho nariadenia Rady (EÚ) č. 2022/581 z 8. apríla 2022 (ďalej len „Osoby na sankčných zoznamoch“). Poskytovateľ podpisom tejto Dohody zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenia Rady (EÚ).
	2. Poskytovateľ podpisom tejto Dohody výslovne vyhlasuje, že plnením podľa tejto Dohody nedôjde k rozporu so zákonom č. 289/2016 Z. z. o vykonávaní medzinárodných sankcií a o doplnení zákona č. [566/2001 Z. z.](https://www.slov-lex.sk/pravne-predpisy/SK/ZZ/2001/566/) o cenných papieroch a investičných Službách a o zmene a doplnení niektorých zákonov (zákon o cenných papieroch) v znení neskorších predpisov, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií a o doplnení zákona č. [566/2001 Z. z.](https://www.slov-lex.sk/pravne-predpisy/SK/ZZ/2001/566/) o cenných papieroch a investičných Službách a o zmene a doplnení niektorých zákonov (zákon o cenných papieroch) v znení neskorších predpisov.
	3. Za účelom vylúčenia pochybností Poskytovateľ berie na vedomie a vyhlasuje, že v prípade, ak sa budú na strane Poskytovateľa ako zmluvnej strany podieľať viaceré subjekty, vyhlásenia podľa bodov 12.1. a 12.2. tohto článku tejto Dohody sa v plnom rozsahu vzťahujú na všetky subjekty na strane Poskytovateľa.
	4. Poskytovateľ sa zaväzuje zabezpečiť pravdivosť vyhlásení uvedených v bodoch 12.1. až 12.3. tohto článku tejto Dohody po celú dobu platnosti a účinnosti tejto Dohody. V prípade, ak sa kedykoľvek v priebehu trvania tejto Dohody preukáže nepravdivosť ktoréhokoľvek vyhlásenia Poskytovateľa podľa bodu 12.1. a/alebo 12.2. a/alebo 12.3. tohto článku tejto Dohody, uvedená skutočnosť predstavuje podstatné porušenie tejto Dohody zo strany Poskytovateľa, zakladajúce oprávnenie Objednávateľa okamžite odstúpiť od tejto Dohody s účinnosťou ku dňu doručenia oznámenia o odstúpení od tejto Dohody Poskytovateľovi, a to bez akéhokoľvek nároku Poskytovateľa na náhradu škody.
	5. Poskytovateľ berie na vedomie, že v prípade, ak sa preukáže nepravdivosť ktoréhokoľvek vyhlásenia Poskytovateľa podľa bodu 12.1. tohto článku tejto Dohody, bude Objednávateľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 12.1. tohto článku tejto Dohody a na základe dohody zmluvných strán Objednávateľovi zároveň vzniká nárok na úhradu zmluvnej pokuty voči Poskytovateľovi vo výške plnení poskytnutých Poskytovateľovi Objednávateľom podľa ustanovení tejto Dohody za obdobie, počas ktorého bola preukázaná nepravdivosť vyhlásenia podľa bodu 12.1. tohto článku tejto Dohody.
	6. Porušenie povinností podľa tohto článku tejto Dohody sa považuje za podstatné porušenie zmluvných povinností.

**Článok XIII.**

**Trvanie a zánik Dohody**

* 1. Táto Dohoda sa uzatvára na obdobie 48 mesiacov odo dňa jej účinnosti podľa článku XIV. bod 14.6. tejto Dohody alebo do vyčerpania jej finančného limitu uvedeného v článku VI. bod 6.3. tejto Dohody, podľa toho, ktorá skutočnosť nastane skôr.
	2. Pred uplynutím doby stanovenej v bode 13.1. tohto článku tejto Dohody, je možné túto Dohodu ukončiť:
1. písomnou dohodou zmluvných strán, ktorej súčasťou bude aj dohoda o vyrovnaní vzájomných záväzkov,
2. písomnou výpoveďou Objednávateľa aj bez uvedenia dôvodu, s výpovednou lehotou 1 mesiac, ktorá začína plynúť prvým dňom mesiaca nasledujúcim po jej doručení druhej zmluvnej strane. Uplynutím výpovednej lehoty táto Dohoda zaniká,
3. písomným odstúpením od tejto Dohody.
	1. Objednávateľ a Poskytovateľ sú oprávnení okamžite odstúpiť od tejto Dohody v prípade podstatného porušenia zmluvných povinností druhou zmluvnou stranou alebo v prípade opakovaného menej závažného porušenia zmluvných povinností druhou zmluvnou stranou. Za opakované porušenie zmluvných povinností sa rozumie 2 a viackrát opakované porušenie povinnosti vyplývajúcej z tejto Dohody (rovnakých a/alebo rôznych povinnosti). Odstúpenie od tejto Dohody je účinné odo dňa doručenia písomného odstúpenia od tejto Dohody druhej zmluvnej strane.
	2. Za podstatné porušenie zmluvných povinností na strane Poskytovateľa sa považuje, okrem prípadov uvedených v tejto Dohode a v Obchodnom zákonníku, aj:
4. omeškanie Poskytovateľa so začatím, príp. ukončením poskytovania služieb oproti dohodnutému termínu o viac ako 3 kalendárne dni,
5. omeškanie Poskytovateľa s odstránením vád a reklamovaných vád oproti dohodnutému termínu o viac ako 3 kalendárne dni,
6. poskytovanie služieb v rozpore s ustanoveniami tejto Dohody a/alebo príslušnými právnymi predpismi alebo technickými normami vzťahujúcimi sa k poskytovaniu služieb.
	1. Objednávateľ je zároveň oprávnený odstúpiť od tejto Dohody, ak:
7. nastanú skutočnosti uvedené v § 19 zákona,
8. Poskytovateľ ako právnická osoba bol právoplatne odsúdený za trestný čin spáchaný v súvislosti s verejným obstarávaním alebo so žiadosťou o pomoc a podporu poskytovanú z fondov Európskej únie podľa osobitného predpisu alebo o iné plnenie z fondov Európskej únie, s ich poskytovaním alebo využívaním,
9. nastanú skutočnosti, pre ktoré je Poskytovateľ podľa § 67a Obchodného zákonníka v kríze, v úpadku alebo mu úpadok hrozí, ak je na majetok Poskytovateľa začatá exekúcia alebo ak Poskytovateľ vstúpil do likvidácie.
	1. Za podstatné porušenie zmluvných povinností na strane Objednávateľa sa okrem prípadov uvedených v Obchodnom zákonníku považuje omeškanie s úhradou riadne doručenej faktúry za riadne a včas poskytnuté Služby o viac ako 30 kalendárnych dní po lehote splatnosti.
	2. Plnenia vzájomne poskytnuté ku dňu odstúpenia od tejto Dohody, ako aj nároky zmluvných strán, ktoré im k tomuto dňu vznikli, ostávajú zmluvným stranám zachované. Odstúpením od tejto Dohody nie je dotknuté právo Objednávateľa na uplatnenie zmluvnej pokuty. Odstúpením od tejto Dohody ktoroukoľvek zo zmluvných strán, zostávajú v neobmedzenom rozsahu zachované nároky na uplatnenie náhrady škody.

**Článok XIV.**

**Spoločné a záverečné ustanovenia**

* 1. Táto Dohoda sa riadi právnym poriadkom Slovenskej republiky. Právne vzťahy touto Dohodou osobitne neupravené alebo upravené iba čiastočne, sa riadia slovenským právom, a to najmä príslušnými ustanoveniami Obchodného zákonníka v platnom znení a ostatnými súvisiacimi právnymi predpismi SR.
	2. Podmienky tejto Dohody, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
	3. V prípade, ak v rámci zmluvného vzťahu medzi stranami dôjde k sporu, tento sa bude prednostne riešiť rokovaním (dohodou). V prípade neukončenia a nevyjasnenia sporu, dotknutá strana má právo vec riešiť súdnou cestou. Všetky spory vyplývajúce z tejto Dohody alebo s touto Dohodou súvisiace, vrátane sporov o jej platnosť, výklad alebo zrušenie, budú riešené pred slovenskými všeobecnými súdmi.
	4. Ak akékoľvek ustanovenie tejto Dohody bude považované za nezákonné, neplatné alebo nevykonateľné (celkom alebo sčasti) podľa akejkoľvek právnej normy, pravidla alebo na inom základe, takéto ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení tejto Dohody zostane nedotknutá.
	5. Poskytovateľ nie je oprávnený postúpiť práva a povinnosti vyplývajúce z tejto Dohody na tretiu osobu bez predchádzajúceho písomného súhlasu Objednávateľa. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
	6. Táto Dohoda nadobúda platnosť dňom jej podpísania oprávnenými zástupcami oboch zmluvných strán a účinnosť v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov dňom nasledujúcim po dni jej zverejnenia v Centrálnom registri zmlúv, vedenom Úradom vlády Slovenskej republiky. Poskytovateľ podpisom tejto Dohody dáva výslovný súhlas so zverejnením celého znenia tejto Dohody, vrátane všetkých jej príloh a prípadných budúcich dodatkov v Centrálnom registri zmlúv.
	7. Pokiaľ v tejto Dohode nie je uvedené inak, túto Dohodu môžu zmluvné strany meniť alebo dopĺňať len písomnými, priebežne číslovanými dodatkami, podpísanými oprávnenými zástupcami oboch zmluvných strán.
	8. Zmena identifikačných údajov spoločnosti zapisovaných do obchodného registra (napr. sídla, zástupcu) alebo zmena kontaktných osôb sa nebudú považovať za zmeny vyžadujúce si uzavretie dodatku k tejto Dohode. Zmluvná strana je povinná zmeny týchto údajov, v závislosti od okolností prípadu, oznámiť druhej zmluvnej strane bez zbytočného odkladu písomne, najneskôr však 10 kalendárnych dní pred prijatím zmeny alebo do 10 kalendárnych dní po vzniku účinnosti zmeny (registrácie). Ak zmluvné strany nesplnia svoju oznamovaciu povinnosť o zmene akýchkoľvek kontaktných údajov podľa článku V. tejto Dohody, má sa za to, že platia posledné známe identifikačné údaje. Na základe dohody zmluvných strán sa v prípade zmeny bankového účtu Poskytovateľa nevyžaduje uzavretie dodatku k tejto Dohode.
	9. Zmluvné strany vyhlasujú, že si túto Dohodu prečítali, jej zneniu porozumeli, táto Dohoda zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú oprávnení zástupcovia zmluvných strán.
	10. Táto Dohoda je vyhotovená v štyroch (4) rovnopisoch, dva (2) pre každú zmluvnú stranu.
	11. Neoddeliteľnou súčasťou tejto Dohody sú nasledujúce prílohy:

Príloha č. 1 - Opis predmetu zákazky

Príloha č. 2 - Zoznam známych subdodávateľov pri podpise Dohody

Príloha č. 3 - Pravidlá prístupu tretích strán

Príloha č. 4 - Návrh na plnenie kritérií

Príloha č. 5 - Ocenený rozpis ceny predmetu zákazky

Bratislava:

Objednávateľ: Poskytovateľ:

..................................................... ..........................................

za Slovenskú republiku zastúpenú

Ministerstvom financií Slovenskej republiky

Ing. Vladimír Kešjar

generálny tajomník služobného úradu konateľ

Príloha č. 2

**Zoznam známych subdodávateľov pri podpise Dohody**

|  |  |  |  |  |  |
| --- | --- | --- | --- | --- | --- |
| **Obchodné meno, sídlo, IČO** | **Predmet subdodávok** | **Meno a priezvisko oprávnenej osoby** | **Adresa pobytu oprávnenej osoby** | **Dátum narodenia oprávnenej osoby** | **Podiel zákazky v %** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Príloha č. 3

**Pravidlá prístupu tretích strán do objektov Objednávateľa**

(ďalej len „pravidlá“)

**Článok 1**

**Pravidlá pohybu oprávnených zamestnancov Poskytovateľa vrátane tretích osôb, ktoré napĺňajú predmet a/alebo účel tejto Dohody v objekte/priestoroch Objednávateľa**

1. Zamestnanci Poskytovateľa sú pri vstupe do objektu Objednávateľa a odchode z objektu Objednávateľa povinní riadiť sa pokynmi stálej služby.
2. Do objektu Objednávateľa môžu zamestnanci Poskytovateľa vstupovať a z neho odchádzať len k tomu určenými vchodmi pre osoby na Kýčerského ulici č. 1.
3. Motorové vozidlá Poskytovateľa môžu do areálu Objednávateľa vchádzať a z neho vychádzať len vjazdom zo Štefanovičovej ulice na základe platného povolenia.

**Článok 2**

**Základné povinnosti Poskytovateľa voči Objednávateľovi pri poskytovaní prác spojených s naplnením účelu a predmetu tejto Dohody, súvisiacich s bezpečnostnými pravidlami Objednávateľa pri nakladaní s informáciami Objednávateľa**

1. Poskytovateľ sa zaväzuje, že
	1. pred začatím činností spojených s naplnením účelu a predmetu tejto Dohody a pred pridelením prístupových práv potrebných na výkon týchto činností, oznámi Objednávateľovi personálne obsadenie svojho tímu, ktorý bude vykonávať činnosti spojené s naplnením účelu a predmetu tejto Dohody pre Objednávateľa,
	2. bude bezodkladne informovať Objednávateľa o všetkých personálnych zmenách vo svojom tíme, ktorý vykonáva činnosti spojené s naplnením účelu a predmetu tejto Dohody pre Objednávateľa,
	3. oboznámi svojich zamestnancov, resp. tretie osoby realizujúce činnosti spojené s naplnením účelu a predmetu tejto Dohody pre Objednávateľa s bezpečnostnými požiadavkami v rozsahu tejto prílohy,
	4. oboznámi svojich zamestnancov, resp. tretie osoby realizujúce činnosti spojené s naplnením účelu a predmetu tejto Dohody pre Objednávateľa a následne zabezpečí od týchto zamestnancov dodržiavanie:
		1. povinnosti dodržiavania ochrany údajov a záväzku mlčanlivosti o údajoch, s ktorými prišli počas výkonu prác pre Objednávateľa do styku, a to aj po ukončení platnosti a účinnosti tejto Dohody,
		2. povinnosti zachovávať mlčanlivosť o osobných údajoch, s ktorými počas práce pre Objednávateľa prišli do styku, ako aj zákaz ich využitia pre osobnú potrebu, zverejnenia, poskytnutia a sprístupnenia, pričom povinnosť mlčanlivosti trvá aj po skončení pracovného pomeru vo vzťahu k Poskytovateľovi; povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona vo vzťahu k Úradu pre ochranu osobných údajov pri plnení jeho úloh,
		3. povinnosti rešpektovať operatívne pokyny zamestnancov s pridelenými bezpečnostnými rolami u Objednávateľa a oprávnených zamestnancov počas výkonu práce pre Objednávateľa.
2. Zamestnanci Poskytovateľa:
	1. majú zakázané nahliadať do dokumentácie bez ohľadu na jej stupeň dôvernosti bez súhlasu kompetentného zamestnanca Objednávateľa,
	2. na vyžiadanie sú povinní legitimovať sa a strpieť obmedzenie na osobnej slobode do príchodu stálej služby,
	3. majú zakázané v priestoroch a areáli Objednávateľa vyhotovovať obrazový a zvukový záznam, alebo iným spôsobom vytvárať záznamy.
3. Poskytovateľ zodpovedá za všetky priame alebo nepriame škody, ktoré svojim úmyselným alebo neúmyselným konaním či opomenutím spôsobí a zaväzuje sa nahradiť ich Objednávateľovi.

**Článok 3**

**Riadenie bezpečnostných incidentov**

1. Bezpečnostným incidentom sa na účely tejto Dohody rozumie každá situácia alebo stav, ktorý priamo ohrozuje bezpečnosť alebo funkčnosť aktíva. Bezpečnostný incident môže byť vyvolaný náhodným faktorom, neúmyselným činom, úmyselným útokom alebo podvodom, najmä je to situácia alebo stav:
	1. ktorý je v rozpore so všeobecne záväznými právnymi predpismi, schválenými dokumentmi bezpečnostnej politiky alebo inými internými riadiacimi aktmi ministerstva, ktoré sa týkajú informačných systémov (ďalej len „IS“), napríklad, ak sa niekto pokúša zisťovať informácie o IS a prístupových heslách,
	2. pri ktorom sú čiastočne alebo úplne nefunkčné systémy (technické zariadenia), hrozí ich zničenie (napríklad ohňom, vodou) alebo je narušená dostupnosť, dôvernosť alebo integrita údajov,
	3. pri ktorom je v IS alebo v jeho časti prítomné škodlivé programové vybavenie (napr. vírová nákaza, neautorizovaný softvér) a systémová „diera“,
	4. pri ktorom je zrejmé alebo existuje podozrenie z vydierania, únosu, spravodajských aktivít alebo iného kriminálneho činu, vrátane teroristického útoku,
	5. pri ktorom je zrejmé alebo existuje podozrenie zo straty, alebo odcudzenia fyzických aktív, ako ID karty, kľúčov a pod. ohrozujúcich fyzický bezpečnostný perimeter hardvéru, na ktorom je umiestnený IS.
2. Aktívom sa na účely tejto Dohody rozumie objekt, subjekt, štruktúra, vzťah alebo proces, ktorého narušením môže Objednávateľ utrpieť stratu; aktíva môžu byť hmotné a nehmotné: budovy, peniaze, hardvér, softvér, nosiče informácií, na nich uložené informácie, komunikačná technika, kancelárska technika, dokumenty v papierovej a elektronickej podobe, dodávateľská podpora, dôležité osoby potrebné na prevádzku organizácie, identifikačné prostriedky, bezpečnostné prostriedky, peniaze, dobré meno, kredit a pod.
3. Každý zamestnanec tretej strany resp. tretie osoby realizujúce prácu v súvislosti s naplnením účelu projektu pre Objednávateľa je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je oddelenie bezpečnostného monitoringu SOC (tel. číslo: +421 2 5958 5000, kl.: 5000, resp. e-mail: soc@mfsr.sk alebo incident@mfsr.sk).

**Článok 4**

**Vyšetrovanie bezpečnostných incidentov**

1. Každý zamestnanec Poskytovateľa, resp. tretie osoby realizujúce prácu v súvislosti s naplnením účelu a predmetu tejto Dohody pre Objednávateľa je povinný pri vyšetrovaní bezpečnostných incidentov zamestnancom alebo zamestnancami Objednávateľa poskytnúť potrebnú súčinnosť.
2. Po vzniku bezpečnostného incidentu nesmie zamestnanec Poskytovateľa vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov bezpečnostného incidentu.